16 ก.ค.59
ทริปอีสานในช่วง Long holiday เดือน ก.ค.ของเรา
จากขอนแก่นกำลังจะมุ่งสู่หนองคาย แวะไหว้สักการะสิ่งศักดิ์สิทธิ์ที่อุดรธานี
ได้เวลามื้อเที่ยงพอดี ต้องมาแวะที่นี่เลย...วีทีแหนมเนือง มาถึงร้านต้นตำรับทั้งทีจะพลาดได้งัย
เรานั่งโซนห้องแอร์ชั้นล่าง ดูแน่นคับคั่งวุ่นวายไปหมด ช่วงหยุดยาวคนเยอะมาก
กรุ๊บเรามี 12 คน ดูจากรูปเมนูแต่ละจานเหมือนจะน้อยเลยสั่งอย่างละ 2 ชุด ที่ไหนได้ผิดคาดอ่ะ…จานใหญ่มาก
เพราะเป็นร้านต้นตำรับเมนูอาหารจึงมีแต่เฉพาะอาหารเวียตนามเท่านั้น น้อยและไม่หลากหลายเมื่อเทียบกับสาขาที่บางแสน 
พวกผู้ชายไม่ค่อยถูกปาก ชอบทานข้าวมากกว่า ดังนั้นภาระหน้าที่ทั้งหมดจึงตกที่พวกผู้หญิงหยั่งเรา
เจอแบบนี้แรกๆ ก็อร่อยดี แต่หลังๆชักจะเลี่ยนน่ะ คงจะเบื่ออาหารเวียตนามไปอีกนาน
# แหนมเนือง ชุดกลาง 8 ไม้ (220.-)  - เครื่องเคียงดูสดดี ไม่ดำคล้ำแบบหั่นทิ้งไว้นาน หมูอร่อย น้ำจิ้มก็ถูกปากไม่เผ็ดมาก
# กุ้งพันอ้อย ชุดใหญ่ 5 ไม้ (190.-)  - กรอบนอกนุ่มใน อร่อย
# บั่นฮ้อย (80.-)  - เนื้อหมูติดมันคลุกเครื่องเทศแล้วย่าง เสิร์ฟคู่กับเส้นหมี่ขาว เห็นในตู้ตั้งแต่เดินเข้าร้านแล้ว กินแบบมั่นใจไม่กลัวมัน อร่อยมาก เด็กๆ ก็ชอบ
# หมูยอทอดทรงเครื่อง (100.-)  - เนื้อแน่นดี 
# กระยอทอด (100.-)  - ปอเปี๊ยะทอดของเราน่ะ กรอบนอกนุ่มใน
# กระยอสด (50.-)  - คล้ายๆ ก๋วยเตี๋ยวลุยสวนเมืองชลแต่เครื่องเยอะกว่า หมดเป็นจานสุดท้าย
# แหนมใบมะยม (70.-)  - เนื้อแน่น ไม่เห็นจะเปรี้ยวเลย คล้ายแหนมธรรมดาเลย 
# บั่นแบ๋ว (60.-)  - คือของหวานชัดๆ ไม่ถูกปากเลย มารู้ทีหลังว่าคือขนมจริงๆ นั่นแหละ
ทั้งหมดก็ประมาณ 2 พันเศษ
ผักก็มีให้น้อยชนิด แค่ผักกาดหอมกับผักติ้ว
รสชาติเราว่าไม่ได้อร่อยกว่าที่อื่นมากมาย แต่การตลาดเก่งมาก ทึ่งกับระบบการผลิตของทางร้าน โรงงานขนาดย่อม อ้อ...เค้ามี Drive-Thru ด้วยนะ
(ปล. หิวกันมากและเต็มโต๊ะไปหมดทั้งอาหารทั้งผักทั้งน้ำจิ้ม เลยไม่ค่อยสะดวกกับการถ่ายทุกจาน)